stanford-oval/wikipedia huggingface dataset:
Constantin Gâlcă
Ura valmentajana

Gâlcă debytoi valmentajana UD Almerían B-joukkueen peräsimessä heinäkuussa 2009. Hän sai kuitenkin potkut jo tammikuussa 2010 heikkojen tulosten vuoksi. Elokuussa 2013 hänestä tuli Romanian alle 17-vuotiaiden maajoukkuevalmentaja. Kesällä 2014 Gâlcă nousi yllättäen FC Steaua Bukarestin päävalmentajaksi. Hän johdatti Steauan Romanian triplamestariksi kaudella 2014/15. Menestyksestä huolimatta hän jätti seuran kauden jälkeen.
Joulukuussa 2015 Gâlcă palasi RCD Espanyoliin, kun hänestä tuli liigassa häntäpäähän vajonneen seuran päävalmentaja. Hän onnistui niukasti luotsaamaan Espanyolin pois putoamisviivan alapuolelta ja säilyttämään pääsarjapaikkansa. Kauden jälkeen Gâlcă sai potkut seurasta.
Vuosina 2016–2017 Gâlcă toimi Saudi-Arabiassa Al-Taawounin ja Al-Fayhan päävalmentajana ilman suurempaa menestystä.
Maaliskuussa 2019 hänestä tuli Tanskan Superliigan jumbona olleen Vejlen päävalmentaja. Hän ei onnistunut pelastamaan seuraa putoamiselta liigasta, mutta jatkoi valmentajana. Kaudella 2019/20 hän luotsasi Vejlen Tanskan 1. divisioonan voittoon ja seura nousi takaisin liigaan.
Meriitit > Pelaajana

Romanian mestaruus (4): 1993, 1994, 1995, 1996
Romanian cup (2): 1992, 1996
Romanian supercup (2): 1994, 1995
Copa del Rey: 2000
Meriitit > Valmentajana

Tanskan 1. divisioona: 2020
Romanian mestaruus: 2015
Romanian cup: 2015
Romanian liigacup: 2015
Anni Kepplerus

Anni Emilia Kepplerus (17. elokuuta 1849 Kuopio – 27. kesäkuuta 1899 Helsinki) oli suomalainen opettaja ja kirjailija.
Keppleruksen vanhemmat olivat maakamreeri Carl Kepplerus ja Emelie Wenell. Hän asui Kuopiossa vuoteen 1890 saakka ja vuodesta 1893 Joensuussa.
Teokset

Hovin Inkeri. Historiallinen kertomus Pohjois-Karjalasta. Otava 1897, 2. painos 1908
Aiheesta muualla

Anni Keppleruksen Hovin Inkeri vapaasti ladattavana e-kirjana Projekti Lönnrotilta sekä Project Gutenbergiltä
Angelica Bengtsson
Tuloskehitys

|   | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat | 390 | 412 | 437 | 447 | 457 | 458 | 455 | 450 | 470 | 465 | 465 | 473 | 480 | 473 | 466 |
| Sisäradat |   |   | 422 | 430 | 463 |   | 446 | 462 | 470 | 466 | 460 | 450 | 481 | 474 |  |
Aiheesta muualla

Kuvia tai muita tiedostoja aiheesta Angelica Bengtsson Wikimedia Commonsissa
Angelica Bengtsson Twitterissä
Anatoli Levtšenko

| Anatoli Semjonovitš Levtšenko> Henkilötiedot |
| --- | --- |
Syntynyt: 21. toukokuuta 1941  Krasnokutsk, Ukrainan SNT,Neuvostoliitto
Kuollut: 6. elokuuta 1988 (47 vuotta)  Moskova, Venäjän SFNT, Neuvostoliitto
Kansalaisuus:   Neuvostoliitto
Ammatti:  ilmvoimien koelentäjä
Ura
Tyyppi:  Avaruuslennolle osallistuja
Sotilasarvo:  kapteeni, Neuvostoliiton ilmavoimat
Valittu avaruuslentäjäksi:  30.7.1980
Lennot

 :  Sojuz TM-4
 
Anatoli Semjonovitš Levtšenko (ven. Анатолий Семёнович Левченко, 21. toukokuuta 1941 Krasnokutsk, Ukrainan SNT, Neuvostoliitto – 6. elokuuta 1988 Moskova, Venäjän SFNT, Neuvostoliitto) oli neuvostoliittolainen kosmonautti.
Levtšenko oli Neuvostoliiton ilmavoimien koelentäjä, sotilasarvoltaan kapteeni. Hänet valittiin kosmonauttikoulutukseen 30.7.1980. Hän lensi Sojuz TM-4 -aluksella.
Levtšenko oli naimisissa ja perheessä oli yksi lapsi. Hän kuoli aivokasvaimen vuoksi.
Anatoli Kuznetsov (näyttelijä)

Anatoli Kuznetsovin hauta
Anatoli Borisovitš Kuznetsov (ven. Анатолий Борисович Кузнецов; 31. joulukuuta 1930 Moskova – 7. maaliskuuta 2014 Moskova) oli venäläinen näyttelijä.
Kuznetsov opiskeli Ippolitov-Ivanovin musiikkiopistossa, kunnes siirtyi vuonna 1951 Moskovan taideteatterin studiokouluun, josta valmistui vuonna 1955. Hän tuli tunnetuksi erityisesti sotilas Suhovin roolista Vladimir Motylin elokuvassa Aavikon laki (1970). Kuznetsov esiintyi myös muun muassa elokuvissa Daite žalobnuju knigu (1965) ja Ystäväni Kolka (1961). Hänellä oli Venäjän sosialistisen federatiivisen neuvostotasavallan kunniataiteilijan arvonimi.
Christiansfeld

| Christiansfeld |
| --- | --- |
 Christiansfeldin kaupunkikuvaa.
 Christiansfeld
 Koordinaatit: 55°21′19″N, 9°29′29″E 
Valtio:  Tanska
Alue:  Etelä-Tanska
Kunta:  Koldingin kunta
Perustettu:  1. huhtikuuta 1773
Väkiluku (2018):  2 956
Aikavyöhyke:  UTC+1
 – Kesäaika:  UTC+2
Postinumero:  6070
Infobox OKVirheellinen NIMI-arvo: 
Christiansfeld on tanskalainen kaupunki, joka sijaitsee Koldingin kunnassa. Christiansfeldissa oli vuoden 2018 alussa noin 3 000 asukasta. Sen perustivat herrnhutilaiset vuonna 1773
Sijainti

Christiansfeld sijaitsee Jyllannin Tanskan puoleisen osan eteläosissa suurin piirten Koldingin ja Haderslevin puolivälissä. Christiansfeldistä on kahdeksan kilometrin matka Vähän-Beltin salmelle.
Historia

Christiansfeldin perustivat 1. huhtikuuta 1773 herrnhutilaiset, jotka käyttivät asemakaavan mallina aiemmin perustamiaan Herrnhaagia ja Gnadauta. Varhaisin säilynyt asemakaava on vuodelta 1772, ja siinä on kaupunkikuvan lisäksi viisi merkittävintä taloa, jotka tulisi rakentaa ensimmäisenä.
Christiansfeldissä asui vuoteen 1779 mennessä 279 asukasta ja vuonna 1806 jo 756 asukasta. Kaupungin merkittävimmät rakennukset olivat valmiina 1780-luvun alkupuolella. Kaupunki laajeni vuosien 1782–1812 aikana itään ja länteen. Samaan aikaan muun muassa kaupungintaloon rakennettiin uusi siipi ja pojille ja tytöille erilliset koulut.
Christiansfeld ajautui pahoihin taloudellisiin vaikeuksiin Napoleonin sotien aikana 1810–1814. Tanskan valtion ajauduttua konkurssiin 1813 monet christiansfeldiläiset yritykset joutuivat lopettamaan toimintansa. Kaupungissa rakennettiin vain muutamia uusia rakennuksia vuosien 1812–1920 välisenä aikana. Asukasluku laski samalla, niin että vuonna 1864 Christiansfeldissä asui 431 ihmistä.
Christiansfeld siirtyi vuonna 1864 Saksalle toisen Saksan–Tanskan sodan seurauksena. Se palautettiin Tanskalle 1920, jolloin sieltä olivat lähteneet lähes kaikki yritykset ja palvelut. Uusia rakennuksia alettiin kuitenkin suunnitella samana vuonna, ja niiden arkkitehtuurissa otettiin huomioon kaupungin alkuperäiset herrnhutilaiset periaatteet.
Christiansfeld alkoi teollistua 1900-luvulla, ja asukasluku alkoi kasvaa 1950-luvun puolivälin jälkeen nopeasti. Vielä vuonna 1955 kaupungissa oli hieman yli tuhat asukasta, kun niitä vuonna 1960 oli yli 1 500 ja vuonna 1970 noin 2 000.
Christiansfeldin kaupunki oli vuoteen 2007 samannimisen kunnan keskustaajama. Kuntauudistuksen takia Christiansfeldin kunta liitettiin Koldingin kuntaan.
Talous ja liikenne

Christiansfeldissä on merkittävää elintarviketeollisuutta. Siellä on toimintaa muun muassa Arla Foodsilla ja Danægilla. Arla Foodsilla on taajamassa sen suurin tuoretuoteterminaali. Sen yhteyteen yritys avasi vuonna 2014 mikromeijerin, jossa on tarkoitus tehdä maitotuotekokeiluja.
Väestö ja kulttuuri

Tanskan tilastokeskuksen mukaan Christiansfeldissä oli vuoden 2018 alussa 2 956 asukasta.
Christiansfeld on Unescon maailmanperintöluettelossa, ja taajamassa on monia kulttuurihistoriallisesti merkittäviä nähtävyyksiä.
Aiheesta muualla

Kuvia tai muita tiedostoja aiheesta Christiansfeld Wikimedia Commonsissa
Christiansfeld Centret (Arkistoitu – Internet Archive) (tanskaksi)
Christiansfeld Unescon sivuilla (englanniksi)
Meno Haasin tekemä kuva Christiansfeldistä vuodelta 1870.
Annabel Mullion

Annabel Mullion (s. 1969 Lontoo) on brittiläinen näyttelijä, joka on esiintynyt elokuvissa, teatterissa ja televisiossa.
Mullionilla on ollut rooleja esimerkiksi sarjoissa Hercule Poirot, Komisario Lewis, Midsomerin murhat, Rakkauden lumo ja Wallander. Hän on näytellyt myös elokuvissa Carrington ja Vaarallinen tehtävä.
Alive Devastation

| Alive Devastation Destruction |
| --- | --- | --- |

Livealbumin tiedot
 Julkaistu: 2002
 Tuottaja(t): Destruction
 Tyylilaji: thrash metal
 Kesto: 64.29
 Levy-yhtiö: King Records Nuclear Blast
Destructionin muut julkaisut
| The Antichrist 2001 | Alive Devastation 2002 | Metal Discharge 2003 |
Alive Devastation on saksalaisen thrash metal -yhtye Destructionin toinen livealbumi, joka julkaistiin vuonna 2002.
Kappaleet

Curse the Gods
Nailed to the Cross
Eternal Ban
Machinery of Lies
Bullets from Hell
Tears of Blood
Life Without Sunrise
Thrash Till Death
Mad Butcher
The Butcher Strikes Back
Total Desaster
Invincible Force
Bestial Invasion
Kokoonpano

Schmier – laulu, bassokitara
Mike Sifringer – kitara
Marc ”Speedy” Reign – rummut, taustalaulu
Kokoonpano > Muut tekijät

Marco Schirmer – kansitaide, layout
Frank Winkelmann – miksaaja
V.O. Pulver – miksaaja, masteroija
Mark Coatsworth – valokuvat
Aiheesta muualla

Alive Devastation Discogsissa. (englanniksi)
Albumi Alive Devastation Encyclopaedia Metallum -sivustolla (englanniksi)
Armand Apell

| Mitalit> Maa:   Ranska.Miesten nyrkkeily. Olympialaiset  | Mitalit> Maa:   Ranska.Miesten nyrkkeily. Olympialaiset  | Mitalit> Maa:   Ranska.Miesten nyrkkeily. Olympialaiset  | Maa:   Ranska> Miesten nyrkkeily. |
| --- | --- | --- | --- |
|  Hopeaa | Amsterdam 1928 | kärpässarja |  |
Armand Apell (16. tammikuuta 1905 Strasbourg, Ranska – 3. heinäkuuta 1990 Strasbourg, Ranska) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa.
Aiheesta muualla

Armand Apell Kansainvälinen olympiakomitea. (englanniksi)
Antonio Cantisani

| Antonio Cantisani |
| --- | --- |

Henkilötiedot
Syntynyt: 2. marraskuuta 1926 Lauria, Italia
Kuollut: 1. heinäkuuta 2021 (94 vuotta) Catanzaro, Italia
Ammatti:  titulaaripiispa
Muut tiedot
Aktiivisena:  1949–2021
Järjestö:  katolinen kirkko
Antonio Cantisani (2. marraskuuta 1926 – 1. heinäkuuta 2021) oli italialainen roomalaiskatolinen arkkipiispa. Hänet vihittiin papiksi 16. kesäkuuta 1949 ja nimitettiin Rossanon arkkipiispaksi 18. marraskuuta 1971. Piispaksi vihkiminen seurasi 27. joulukuuta 1971. Pääkonsekraattorina toimi Federico Pezzullo, jota avustivat Enrico Nicodemo ja Umberto Luciano Altomare.
7. huhtikuuta 1979 Cantisanin johtama arkkihiippakunta yhdistyi Cariatin hiippakunnan kanssa Rossano e Cariatin arkkihiippakunnaksi. Cantisani jatkoi sen arkkipiispana, kunnes siirtyi Catanzaron arkkipiispaksi ja Squillacen piispaksi saatuaan nimitykset 31. heinäkuuta 1980. Catanzaro ja Squillace yhdistyivät 30. syyskuuta 1986 Catanzaro-Squillacen arkkihiippakunnaksi, jota Cantisani johti, kunnes jäi eläkkeelle 31. tammikuuta 2003.
Anjō

| Anjō (安城市) |
| --- | --- |
 Anjōn linnan sijaintipaikka
 lippu:  Symboli
 Anjōn sijainti Aichin prefektuurissa
 Anjō
 Koordinaatit: 34°57′31″N, 137°04′49″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  86,05 km²
Väkiluku (04/2020):  190 368
 – Väestötiheys:  2 212,3 as./km²
Symbolit:  
 – Puu:  Japaninmustamänty
 – Kukka:  Tulisalvia
 
 https://www.city.anjo.aichi.jp/ 
Infobox OKVirheellinen NIMI-arvo: 
Anjō (jap. 安城市, Anjō-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keskiosassa Okazakin tasangolla. Kaupunki on rakentunut Yahagijoen länsipuolelle. Anjōssa on 190 368 asukasta (huhtikuussa 2020) ja sen pinta-ala on 86,05 neliökilometriä.
Anjōn kyläasutus alkoi kasvaa 1890-luvulla Tōkaidō-rautatielinjalle perustetun aseman viereen. Sen kehitystä avitti myös hiukan aiemmin rakennettu Meiji-kastelukanava, joka mahdollisti riisin viljelyn alueella. Aikanaan edistyksellisten, Nobuyoshi Yamazakin kehittämien maatalousinnovaatioiden ja osuuskuntatoiminnan myötä paikkakunta sai 1900-luvun alkupuolella lempinimen ”Japanin Tanska”. Toisen maailmansodan jälkeen sinne on sijoittunut kone- ja autoteollisuutta ja se on kaupungistunut voimakkaasti Nagoyan lähiönä. Kaupunkioikeudet Anjō sai vuonna 1952.
Anjō tunnetaan paikallisesta manzai-komediateatteriperinteestään (Mikawa-manzai). Rakennettua kulttuuriperintöä edustaa esimerkiksi Honshō-jin buddhalainen temppeli, joka toimi aikoinaan ikkō-ikki-kapinallisten tukikohtana. Anjōta palvelevat suurnopeusjunayhteys Tōkaidō Shinkansen, JR Tōkain Tōkaidō-päälinja sekä Nagoya-rautateiden Nagoya-päälinja ja Nishio-linja.
Kuvia

Higashio Hachiman-sha
Den park -puistoa
Anforet-plaza
Mikawa-Anjōn rautatieasema
Aiheesta muualla

Kuvia tai muita tiedostoja aiheesta Anjō Wikimedia Commonsissa
Kaupungin internetsivut (japaniksi)
Arvid Andersson

| Mitalit> Maa:   Ruotsi.Miesten painonnosto.MM-kilpailut  | Mitalit> Maa:   Ruotsi.Miesten painonnosto.MM-kilpailut  | Mitalit> Maa:   Ruotsi.Miesten painonnosto.MM-kilpailut  | Maa:   Ruotsi> Miesten painonnosto. |
| --- | --- | --- | --- |
|  Kultaa | Pariisi 1946 | höyhensarja |  |
|  Pronssia | Scheveningen 1949 | kevytsarja |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1947 | höyhensarja |  |
|  Kultaa | Haag 1949 | kevytsarja |  |
Arvid Andersson
Olov Arvid Andersson (19. toukokuuta 1919 Västerrottna (nyk. Sunnen kunta), Värmlanti – 20. syyskuuta 2011 Kristinehamn) oli ruotsalainen painonnostaja, maailman- ja euroopanmestari.
Andersson voitti urheilu-urallaan maailmanmestaruuden Pariisista vuonna 1946, MM-pronssin ja kaksi Euroopan mestaruutta. Hän osallistui myös kahdesti kesäolympialaisiin: Lontoossa 1948 hän oli 13:s ja Helsingissä 1952 12:s.
Andersson työskenteli palomiehenä. Hän kuoli 92-vuotiaana vanhainkodissa ollessaan aamiaisella.
Arvid Andersson (köydenvetäjä)

| Mitalit | Mitalit | Mitalit |  |
| --- | --- | --- | --- |
|  Arvid Andersson (köydenvetäjä) |  Arvid Andersson (köydenvetäjä) |  Arvid Andersson (köydenvetäjä) |  |
Maa:   Ruotsi
Miesten köydenveto
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | joukkuekilpailu |  |
Arvid Leander Andersson (9. heinäkuuta 1881 Kila – 7. elokuuta 1956 Tukholma) oli ruotsalainen köydenvetäjä ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä lajissa kultaa voittaneeseen joukkueeseen.
Aristodemos (mytologia)

Aristodemos (m.kreik. Ἀριστόδημος, Aristodēmos; lat. Aristodemus) oli kreikkalaisessa mytologiassa yksi kolmesta herakleidista, Kresfonteen ja Temenoksen veli. Doorilaisten maahantunkeutumisessa he valloittivat Peloponneksoksen jakaakseen sen keskenään.
Hyllos oli aikanaan kysynyt neuvoa Delfoin oraakkelilta, joka oli kehottanut tätä odottamaan "kolmatta satoa" ja sitten marssia Peloponnesokseen pitkin "kapeaa käytävää meren äärellä". Kun tätä oli yritetty ja epäonnistuttu neljä kertaa, Temenos, Kresfontes ja Aristodemos valittivat oraakkelille, että tämän neuvot olivat osoittautuneet kohtalokkaiksi niille, jotka olivat yrittäneet niitä noudattaa. He saivat vastauksen, että "kolmas sato" tarkoitti "kolmatta sukupolvea", ja että "kapea käytävä" oli Rhionin salmi. Tämä mukaisesti he rakensivat laivaston Naupaktoksessa, mutta ennen kuin he pääsivät purjehtimaan Aristodemos sai surmansa salamasta ja laivasto tuhoutui, koska yksi herakleideista oli tappanut akarnanialaisen ennustajan.
Viidennellä kerralla herakleidit onnistuivat valtaamaan Peloponnesoksen. Valloitetut maat jaettiin arvalla, jossa Aristodemoksen osuudeksi tuli Lakonia, Temesoksen Argos ja Kresfonteen Messenia. Aristodemoksen kaksoispojat Eurysthenes ja Prokles saivat isänsä osuuden, mutta koska he olivat liian nuoria, määrättiin heidän enonsa Theras heidän huoltajakseen.
Armand David

| Armand David |
| --- | --- |
 Armand David
Henkilötiedot
Syntynyt: 7. syyskuuta 1826 Espelette, Bayonnen lähellä
Kuollut: 10. marraskuuta 1900 (74 vuotta) Pariisi
Koulutus ja ura
Tutkimusalue:  kasvitiede ja linnut
Armand David (7. syyskuuta 1826 Espelette, Bayonnen lähellä – 10. marraskuuta 1900 Pariisi) oli ranskalainen katolinen pappi sekä lintu- ja kasvitieteilijä.
David vihittiin papiksi 1862. Pian sen jälkeen hänet lähetettiin Kiinaan Pekingiin, missä hän ryhtyi keräämään museolle eläimiä, kasveja, kiviä ja fossiileja. Ranskan hallituksen vaatimuksesta hänen kokoelmansa mielenkiintoisimmat esineet lähetettiin Pariisiin, missä ne herättivät suurta mielenkiintoa. Jardin des Plantes järjesti hänet suorittamaan tieteellisiä retkiä Kiinan eri osiin kokoelmien kartuttamiseksi. Hän löysi useita tieteelle tuntemattomia eläin- ja kasvilajeja, ja etenkin hänen eläinmaantieteelliset havaintonsa herättivät kansainvälistä huomiota tieteellisissä piireissä.
Kyyhkyspuu eli nenäliinapuu (Davidia involucrata) on ainoa laji Davidin mukaan nimetyssä tupelokasvien Davidia-suvussa.
Huomattavimmat Davidin löytämät eläimet olivat isopanda ja davidinhirvi. Linnuista David nimesi kiinannokkatimalin (Paradoxornis conspicillatus), mustaposkitimalin (Paradoxornis guttaticollis), ruokotimalin (Paradoxornis heudei), punanaurutimalin (Garrulax milnei) ja tulisatakielen (Luscinia pectardens).
Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä David.
Aiheesta muualla

Kuvia tai muita tiedostoja aiheesta Armand David Wikimedia Commonsissa
Cédric Basset (ranskasta englanniksi kääntäneet Zacharias, Elizabeth H. & Bourg, Ian C.): In the Footsteps of Father David. Arnold Arboretum Magazine, 2009, 67. vsk, s. 22–28.  Artikkelin verkkoversio. Viitattu 6.10.2020. (englanniksi) (Arkistoitu – Internet Archive)
Ashworth, William B.: Scientist of the Day - Armand David Linda Hall Library.  27.9.2017. Viitattu 6.10.2020. (englanniksi)
Aristobulos II

Aristobulos II (kuoli vuonna 50 eaa) oli Juudean kuningas vuosina 66 eaa – 63 eaa. Aristobuloksen isä oli Aleksanteri Jannaios. Aleksanterin kuoleman jälkeen Juudea hallitsijaksi tuli Aristobuloksen äiti Salome Aleksandra. Hän nimitti seuraajakseen Aristobuloksen veljen Hyrkanos II:n, mutta Aristobulos kaappasi vallan. Hyrkanos sai Aristobuloksen syrjäytetyksi vuonna 63 eaa., kun roomalaiset hyökkäsivät Juudeaan. Pompeius nimitti Hyrkanos II:n Juudean etnarkiksi ja ylimmäksi papiksi. Aristobuloksen Pompeius lähetti vankina Roomaan, missä tämä salamurhattiin vuonna 50 eaa.
| 0 | 1 | 2 | 3 |
| --- | --- | --- | --- |
|   | Edeltäjä: Hyrkanos II | Juudean kuningas   | Seuraaja: Hyrkanos II |
Anna mä meen

| ”Anna mä meen” Cheek mukana Jonne Aaron |
| --- | --- | --- |

Promo-CD:n kuva
Singlen tiedot
 Albumilta: Sokka irti
 Julkaistu: 31. lokakuuta 2012
 Tuottaja(t): Sakke
 Tyylilaji: rap, pop
 Kesto: 04.05
 Levy-yhtiö: Liiga Music Oy
Cheekin muut singlet
| ”Syypää sun hymyyn” 2012 | ”Anna mä meen” 2012 | ”Kyyneleet” 2013 |
"Anna mä meen" on rap-artisti Cheekin neljäs single hänen seitsemänneltä studioalbumiltaan Sokka irti. Se julkaistiin musiikkivideona YouTubessa 31. lokakuuta 2012. Kappaleella vierailee Negative -yhtyeen Jonne Aaron, ja sen tuotannosta vastaa Sakke Aalto. Kappale nousi Suomen virallisen singlelistan ja Latauslistan ensimmäiselle sijalle.
Kappaleet

Anna mä meen – 4.05 (mukana Jonne Aaron)
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1
All Systems Go

| All Systems Go Vinnie Vincent Invasion |
| --- | --- | --- |

Studioalbumin tiedot
 Äänitetty : Cherokee Studios-äänitysstudiolla Hollywoodissa, Kaliforniassa
 Julkaistu: 17. toukokuuta 1988
 Formaatti: LP CD
 Tuottaja(t): Vinnie Vincent Dana Strum
 Tyylilaji: heavy metal, glam metal, hard rock
 Kesto: 55.36
 Levy-yhtiö: Capitol Records Chrysalis Records
Muut kannet

Listasijoitukset
  Billboard 200 64.
Vinnie Vincent Invasionin muut julkaisut
| Vinnie Vincent Invasion 1986 | All Systems Go 1988 |   |
All Systems Go on yhdysvaltalaisen glam metal-yhtye Vinnie Vincent Invasionin toinen ja viimeiseksi jäänyt studioalbumi. Albumin tuottivat yhtyeen kitaristi ja keulakuva Vinnie Vincent sekä bassokitaristi Dana Strum, ja albumi julkaistiin 17. toukokuuta 1988. All Systems Go-albumilla yhtyeen laulajana toimi Robert Fleischmanin korvannut Mark Slaughter, joka jätti yhtyeen albumin julkaisun jälkeen yhdessä Strumin kanssa perustaakseen oman yhtyeensä, Slaughterin. Albumia seuranneella pienimuotoisella kiertueella yhtye esiintyi pääasiassa pienillä klubeilla, kunnes se hajosi kiertueen päätyttyä elokuussa 1988.
Albumi sijoittui ilmestyessään kotimaassaan Yhdysvalloissa Billboard 200-listalla sijalle 64 myyden hieman yli 150,000 kappaletta. Kappaleista "Love Kills" ja "That Time of Year" kuvattiin musiikkivideot, ja "Love Kills" julkaistiin myös suomalaisohjaaja Renny Harlinin ohjaaman Painajainen Elm Streetillä 4 - Unien valtias-kauhuelokuvan soundtrackilla. Albumin uudelleenmasteroitu CD-painos julkaistiin vuonna 2003, ja se sisälsi kaksi uutta instrumentaalikappaletta. Albumin kaikki kappaleet on kirjoittanut Vinnie Vincent.
Kappaleet

Ashes to Ashes – 5.05
Dirty Rythm – 3.38
Love Kills – 5.36
Naughty Naughty – 3.30
Burn – 4.38
Let Freedom Rock – 4.44
That Time of Year – 4.11
Heavy Pettin' – 4.38
Ecstasy – 4.40
Deeper and Deeper – 3.55
Breakout – 4.01
Kappaleet > CD Bonuskappaleet

The Meltdown (Instrumental) – 2.01
Ya Know' I'm Pretty Shot (instrumental) – 4.07
Kokoonpano

Vinnie Vincent – soolokitara, taustalaulu
Mark Slaughter – laulu
Dana Strum – basso, taustalaulu
Bobby Rock – rummut, taustalaulu
+
Jeff Scot Soto – taustalaulu
Alive 2

| Alive 2 Anthrax |
| --- | --- | --- |

Livealbumin tiedot
 Äänitetty : Starland Ballroom, Sayreville, New Jersey, 3. kesäkuuta 2005
 Julkaistu: 20. syyskuuta 2005
 Formaatti: CD + DVD, CD
 Tuottaja(t): Paul Logus
 Tyylilaji: thrash metal
 Kesto: 73.46 (CD)
 Levy-yhtiö: Sanctuary
Anthraxin muut julkaisut
| The Greater of Two Evils 2004 | Alive 2 2005 | Anthrology: No Hit Wonders (1985–1991) 2005 |
Alive 2 on thrash metal -yhtye Anthraxin livealbumi, joka julkaistiin vuonna 2005 levymerkillä Sanctuary Records.
Kappaleet

| --- | --- |
 CD Among the Living – 05.29  Caught in a Mosh – 05.42  A.I.R. – 06.22  Antisocial – 06.05 (Trust cover)  Efilnikufesin (N.F.L.) – 05.58  Deathrider – 03.37  Medusa – 04.59  In My World – 06.09  Indians – 07.45  Time – 06.52  Be All End All – 07.44  I Am the Law – 07.04 :  DVD Among The Living  Caught In A Mosh  A.I.R.  Madhouse  Efilnikufesin (N.F.L.)  Deathrider  Medusa  In My World  Indians  Time  I`m The Man  Be All End All  I Am The Law  Lone Justice
Kokoonpano

Joey Belladonna – laulu
Dan Spitz – kitara
Scott Ian	– rytmikitara, taustalaulu
Frank Bello – bassokitara, taustalaulu
Charlie Benante – rummut
Arvostelut

Allmusic:
Imperiumi: 9/10
Aiheesta muualla

Alive 2 Discogsissa. (englanniksi)
Albumi Alive 2 Encyclopaedia Metallum -sivustolla (englanniksi)
Armand

Armand tarkoittaa esimerkiksi seuraavia:
Armand, etunimi
Armand Duplantis (s. 1999), amerikanruotsalainen seiväshyppääjä
Sukunimi

Inessa Armand (1874–1920), ranskalainen bolševikki
Philo Paz Armand (s. 1996), indonesialainen moottoriurheilija
Muita

Aven Armand, kalkkikivikarstiluola Ranskassa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aristobulos Kassandreialainen

Charles Le Brun: Aleksanteri Suuri saapuu Babyloniin vuodelta 1664.
Aristobulos (m.kreik. Αριστόβουλος, Aristobūlos, lat. Aristobulus Cassandrensis; kuoli vuoden 301 eaa. jälkeen) oli makedonialainen historioitsija. Hän seurasi Aleksanteri Suuren mukana tämän sotaretkellä Persiaa vastaan. Hän kirjoitti myöhemmin Aleksanterin elämäkerran, joka kuitenkaan ei ole säilynyt nykypäivään. Historioitsija Arrianos käytti Aristobuloksen teosta kirjoittaessaan oman Aleksanteri Suuren elämäkerran. Arrianoksen muuita lähteitä olivat Ptolemaioksen kirjoittama Aleksanterin elämäkerta ja Nearkhoksen Indike.
Ollessaan Persiassa Aleksanteri määräsi Aristobuloksen korjaamaan Kyyros Suuren haudan, joka oli vaurioitunut. Aristobuloksen ei mainita missään lähteissä ottaneen osaa sotatoimiin. Hän alkoi kirjoittaa Aleksanterin elämäkertaa jo Intian sotaretken aikana. Aleksanterin kuoleman jälkeen hän asui luultavasti Aleksandriassa.